Rächt hätt natüürli keine vu beedne: Obschon dr grooss Huufe vu demm, wo i dr Ziitig schtaat, schtimmt, chunt immer wider au Lätzes vor. Das isch sicher schlächt - aber für gwööndli gitts Erchläärige drfüür:  Deer, wos gschribe hätt, hätt öppis faltsch verschtande - oder er hätt uuni z welle di vercheerte Uusdrügg pruucht. Beedes gchört zwar i ds Kapitel vu de Sünde - aber das wüür ja au heisse, as mä eim irgendwie chänt vergii, wäme wett. Anderscht wäärs eerscht dänn, wän öpper mit Fliiss Faltsches schriibti - aber zum daas belegge, langets ja dä gwööndli glich nüüd.